projecte-aina/catalan_government_crawling huggingface dataset:
En el marc del programa Easi, es publica aquest contracte per a realitzar un estudi que doni suport a una possible actualització de la Directiva 89/654 / CEE de Consell relativa a les disposicions mínimes de seguretat i de salut en els llocs de treball i de la Directiva 90/270 / CEE de Consell referent a les disposicions mínimes de seguretat i de salut relatives a la feina amb equips que inclouen pantalles de visualització.
En primer lloc, l'estudi avaluarà la situació actual i tindrà en compte totes les dades rellevants més recents.
Inclourà un recull d'informació en els estats membres de la UE i el Regne Unit i, si escau, en altres països fora de la UE (països de l'EEE / AELC, Estats Units, Canadà, Austràlia, etc.), pel que fa a seva legislació sobre els requisits de salut i seguretat en matèria laboral en el lloc de treball i pel que fa a la feina amb equips de pantalla.
L'estudi ha d'identificar les opcions per actualitzar les directives esmentades anteriorment.
Posteriorment, s'organitzarà un seminari a on es debatran les opcions possibles identificades.
En segon lloc, l'estudi avaluarà l'impacte de les opcions identificades.
La Direcció General d'Economia Social, el Tercer Sector i les Cooperatives del Departament de Treball, Afers Socials i Famílies publica la convocatòria de s ubvencions per a la realització dels serveis integrals d'orientació, acompanyament i suport a la inserció de les persones amb discapacitat o trastorns de la salut mental, per a l'any 2020.
L'objectiu d'aquesta convocatòria és incrementar el grau d'ocupabilitat i la inserció laboral en el mercat de treball ordinari i aplicació del treball en suport per a aquelles persones en necessitats especials d'inserció.
Les actuacions que preveu aquesta convocatòria són elegibles a través del Programa operatiu del Fons Social Europeu de Catalunya 2014-2020 amb un cofinançament del 50%.
Poden ser beneficiàries les entitats amb experiència en la realització d'accions dirigides a l'acompanyament de les persones amb discapacitat o trastorns de la salut mental en processos d'inserció laboral, en concret:
Es consideraran subvencionables les actuacions integrades que suposin la inclusió de serveis d'orientació i informació per a l'ocupació i l'autoocupació, la millora de les competències personals, formatives, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També s'inclouran la promoció d'actuacions de prospecció del mercat de treball per facilitar la inserció laboral i les tasques de seguiment i suport a la inserció laboral.
El Departament de Treball, Afers Socials i Famílies ha obert la convocatòria de subvencions destinades a entitats sense ànim de lucre que vulguin desenvolupar el Programa de mesures actives d'inserció laboral per a les persones beneficiàries de la Renda Garantida de Ciutadania.
L'objectiu de la convocatòria és la posada en marxa d'accions formatives que permetin incrementar el grau d'ocupabilitat i la inserció laboral de col·lectius amb especial risc social i amb necessitats de competències bàsiques.
La convocatòria va adreçada a les entitats privades amb personalitat jurídica pròpia, sense ànim de lucre i amb àmbit d'actuació a Catalunya, que tinguin experiència en la realització d'accions d'inserció laboral per a col·lectius en risc o situació d'exclusió social.
L'import màxim destinat a la concessió d'aquestes subvencions és de 7.300.000 euros, distribuïts de la següent manera: 5.840.000 euros per al 2020 i 1.460.000 euros per al 2021.
També se'n fa una distribució comarcal en funció del nombre d'expedients vigents d'RGC.
Les actuacions estaran cofinançades a través del Programa Operatiu del Fons Social Europeu de Catalunya (2014-2020), amb un cofinançament del 50%.
L'esport crea un intens sentiment de pertinença a la societat entre els seus membres més vulnerables i fomenta la ciutadania activa.
Pot servir per a contribuir a integrar la creixent població immigrant, lluitar contra l'exclusió social, augmentar la solidaritat entre les generacions i fomentar la igualtat entre homes i dones en la societat.
En altres paraules, l'esport contribueix de manera significativa a la cohesió social i la construcció de comunitats integradores.
L'objectiu general d'aquesta acció és donar l'oportunitat al personal de les organitzacions esportives (l'entorn dels esportistes) de millorar les seves competències i qualificacions i adquirir noves capacitats a través de la mobilitat educativa, passant una temporada a un altre país (dins o fora de la UE).
S'ha d'entendre la mobilitat educativa com una inversió en capital humà i una contribució a la creació de capacitats de diverses organitzacions esportives.
Aquestes oportunitats de mobilitat van adreçades a:
L'objectiu específic d'aquesta acció és fomentar la mobilitat educativa i els intercanvis, i amb el temps promoure la dimensió internacional de l'esport.
Aquest últim aspecte s'ha de desenvolupar en forma de cooperació entre al menys tres organitzacions (la sol·licitant i, a més, altres dues establertes a diferents estats membres de la UE) amb seu a tres estats membres de la UE diferents i al menys una organització establerta en una de les següents regions: els Balcans Occidentals, l'Associació Oriental, Àsia, Amèrica Llatina i Àfrica.
L'organització sol·licitant ha de tenir la seva seu a un estat membre de la UE.
Aquesta és una iniciativa del Torino Film Lab amb el suport d'Europa Creativa MEDIA.
TFL Audience Design Fund és un fons de TorinoFilmLab que té com a objectiu donar suport a la implementació d'estratègies innovadores de desenvolupament i de divulgació de l'audiència en el moment de la distribució.
Les esmentades estratègies han d'estar dissenyades específicament per acompanyar el llançament de cada un dels projectes seleccionats a tres territoris.
El 2020, un total de 45.000 euros s'atorgaran a tres companyies que presentin un projecte de pel·lícula elegible, que sigui llançada a tres territoris dins del període que va fins al 30 de maig de 2022.
El TFL Audience Design Fund inclou una consultoria de disseny d'audiències amb experts de TorinoFilmLab en la matèria.
Aquest servei busca ajudar a construir i atreure audiències així com a preparar i donar suport al moment de les vendes i la distribució.
Els tres equips treballaran en col·laboració amb els experts per esbossar els objectius i les accions clau per abordar en l'esquema de l'estratègia, incloent un pla per a les activitats de promoció i els seus principals elements: un procés de treball que inclou sessions en línia i un taller de quatre dies.
TorinoFilmLab cobreix el cost de la consultoria i de l'allotjament, mentre que els equips participants han de pagar les seves despeses de viatge (que podran ser incloses en el pressupost de disseny d'audiència presentat a la sol·licitud).
Sol·licitants elegibles: Productors/es o agents de vendes internacionals establerts en un país participant d'Europa Creativa MEDIA.
Els distribuïdors no poden aplicar.
L'Instrument Europeu per a la Democràcia i els Drets Humans (EIDHR) és un programa de la Unió Europea que pretén promoure la democràcia i els drets humans a tot el món mitjançant el suport a les iniciatives de la societat civil.
L'objectiu general d'aquesta convocatòria és capacitar les organitzacions de la societat civil sobre el terreny i donar suport als seus esforços per avançar i defensar la democràcia i els drets humans, així com consolidar el seu paper com a actors del canvi positiu.
L'objectiu específic d'aquesta convocatòria és contribuir a la promoció i protecció dels drets humans, les llibertats fonamentals i contribuir a l'enfortiment del marc internacional per a la promoció i protecció dels drets humans, la justícia i l'estat de dret a Malawi.
Més concretament, aquesta convocatòria de propostes se centrarà en dues prioritats / lots:
Lot 1: Donar suport a la llibertat d'expressió amb especial èmfasi en l'accés a la informació
Lot 2: Millorar les condicions de vida a les presons i lluitar contra la tortura i altres càstigs o tractes cruels, inhumans o degradants
Si el sol·licitant principal no té la seva seu a Malawi, hauria d'actuar obligatòriament amb almenys un co-sol·licitant malauès.
Les accions han de tenir lloc a Malawi.
Es tracta d'una convocatòria restringida de propostes.
En primer lloc, només s'ha de presentar una concept note per a la seva avaluació.
A continuació, seran convidats a presentar una sol·licitud completa els candidats líders que hagin estat preseleccionats.
- Reconèixer i premiar els municipis que donen suport als seus voluntaris i al voluntariat, i tenen plans ambiciosos i creïbles per al creixement d'aquest voluntariat
- Motivar, animar i encoratjar altres municipis per tal que millorin els seus programes i polítiques sobre voluntariat
La competició pretén reforçar el voluntariat a nivell local i connectar accions de voluntariat presents i futures, programes, polítiques i estratègies al context europeu.
Es poden presentar municipis del Consell d'Europa de qualsevol mida.
El municipi guanyador ha de poder:
La DG REGIO pretén seleccionar possibles beneficiaris per a l'execució d'accions o eines innovadores, cofinançades per la UE, per tal d'implicar els ciutadans en la política de cohesió.
L'objectiu general d'aquesta convocatòria és fomentar i donar suport al compromís dels ciutadans en la política de cohesió per a una millor execució i aconseguir que els ciutadans se sentin partícips dels seus resultats.
L'objectiu específic és donar suport a projectes que proporcionin als ciutadans i a les organitzacions de la societat civil mitjans eficaços per participar activament en el disseny, l'execució o el seguiment de la política de cohesió.
Els projectes seleccionats han de promoure la participació activa dels ciutadans a nivell d'un programa operatiu, d'un objectiu polític cobert pel programa o d'un objectiu específic.
Es donarà prioritat a les propostes de projectes que:
En les seves propostes, les organitzacions de la societat civil interessades han de demostrar el seu compromís i la seva preparació organitzativa per executar el seu projecte amb l'objectiu de reforçar el paper de la ciutadania o de les organitzacions de la societat civilen l'execució de la política europea de cohesió.
Els projectes poden gestionar-se de forma independent o en cooperació amb una autoritat de gestió o un organisme intermedi d'un programa finançat pel Fons Europeu de Desenvolupament Regional (FEDER).
El beneficiari de la subvenció serà l'organització de la societat civil seleccionada.
S'han publicat els resultats del primer termini de la convocatòria Europa Creativa MEDIA de suport al desenvolupament de projectes individuals EACEA 17/2019, que tenia com a data límit el passat 13 de novembre de 2019.
Els dos projectes catalans seleccionats són el projecte de ficció ' The Little Loves ', d'Arcadia Motion Pictures, que ha rebut 50.000 euros, i el projecte de ficció ' Alles Komt Goed ( Everything will be fine )', de Zabriskie Films, que ha obtingut 50.000 euros, també.
Aquesta convocatòria té com a objectiu el desenvolupament de les obres audiovisuals europees, en particular films i obres de televisió tal com ficció, documentals, films infantils i d'animació, així com obres interactives tal com videojocs i multimèdia amb un gran potencial de circulació més enllà de les fronteres.
A més, també dona suport a les activitats amb l'objectiu de donar suport a les empreses productores audiovisual europees, en particular productores independents, per tal de facilitar les coproduccions europees i internacionals d'obres audiovisuals incloent-hi les obres per a televisió.
El Consell de Direcció de l'Agència de Residus de Catalunya (ARC) ha aprovat una dotació d'abast plurianual per al desenvolupament de la Iniciativa Economia Blava, de la Comissió Europea, en el marc d'un acord amb l'Organització de les Nacions Unides per al Desenvolupament Industrial (ONUDI).
La partida aprovada és de 125.000 euros anuals fins al 2023, de manera que l'ARC hi destinarà 500.000 euros en total.
Aquest projecte europeu comporta un pressupost de 2,5 MEUR de la Unió Europea, vehiculat mitjançant l'ARC –a través del Centre d'Activitat Regional pel Consum i la Producció Sostenibles (SCP/RAC)–, l'ONUDI i la Divisió Econòmica del Programa de Nacions Unides pel Medi Ambient.
Es preveu, en aquest sentit, que l'ARC gestioni entre 1 i 1,7 MEUR d'aquest programa.
Per a desenvolupar-lo, se signarà un acord entre l'ARC i l'ONUDI, que establirà els termes en què l'ONUDI transferirà a l'ARC l'assignació de fons de la CE corresponent a les activitats de l ́SCP/RAC en el marc de la Iniciativa.
La partida aprovada reforça i complementa el paper de l'ARC, mitjançant el Centre d'Activitat Regional pel Consum i la Producció Sostenibles (SCP/RAC), en el projecte europeu Switched Med II per a la promoció de l'economia circular i l'emprenedoria verda.
En aquest sentit, l'Economia Blava és un nou sector estratègic per la transició a l'economia circular en la regió Mediterrània.
El projecte SwitchMed II, que desenvolupa l'SCP/RAC, és una iniciativa finançada per la Unió Europea adreçada a vuit països del sud de la Mediterrània per assolir economies productives, circulars i d'intercanvi.
És la segona fase del programa SwitchMed i compta amb un finançament europeu de 15 milions d'euros, dels quals l'Organització de les Nacions Unides per al Desenvolupament Industrial (ONUDI) n'aporta 4,9 a l'ARC (SCP/RAC) i l'ARC complementa el cofinaçament amb l'1,4 milions, xifra que representa un import total de 6,3 milions d'euros.
A finals de l'any 2019, la Comissió Europea va informar a l'ARC-SCPRAC i a la resta dels seus socis en el projecte SwitchMed II de l'assignació de fons europeus per un import de 2,5 milions per una nova Iniciativa sobre Economia Blava que complementarà el programa.
Així, l'ARC ha aprovat ara la partida per a participar en el seu cofinançament.
Amb la seva implicació en la iniciativa, l'ARC-SCPRAC vol continuar reforçant el seu paper com a instrument estratègic del Govern de Catalunya en la cooperació al desenvolupament sostenible de la regió Mediterrània, fomentant l'impuls de polítiques i regulacions per la economia circular, la transferència del know-how de Catalunya en matèria d'emprenedoria i de la innovació per la sostenibilitat, i l'intercanvi de coneixements entre persones emprenedores i petites empreses del país amb els dels països beneficiaris de la iniciativa.
A mesura que els científics continuen treballant per a combatre la pandèmia de coronavirus, un grup d'investigadors ha trobat un fàrmac que pot bloquejar les primeres etapes de la COVID-19 en teixits humans sintètics.
Amb el suport parcial de dos projectes finançats per la UE, REGMAMKID i EPIORGABOLISME, els investigadors han publicat les seves troballes a la revista "Cell".
La recerca ofereix nous coneixements sobre aspectes clau de la COVID-19 i les seves interaccions a nivell cel·lular, també als vasos sanguinis i ronyons.
L'equip de recerca va utilitzar rèpliques en miniatura dissenyades de vasos sanguinis i ronyons, anomenats organoides, desenvolupades a partir de cèl·lules mare humanes mitjançant l'aplicació de tècniques de bioenginyeria.
Aquests organoides van ajudar a analitzar la interacció del SARS-CoV-2 amb les cèl·lules humanes i de com les infecta.
A més, els investigadors van validar una teràpia capaç de reduir substancialment la càrrega viral de la COVID-19.
El virus s'enganxa a la proteïna ACE2 per entrar a les cèl·lules humanes.
Els investigadors van fer servir una variant modificada genèticament de la proteïna, anomenada hrsACE2, per fer que el virus s'enganxi a aquesta i no a les cèl·lules reals.
Les dades mostren que l'ús de la proteïna hrsACE2 redueix la càrrega viral i atura la infecció durant les primeres etapes.
El projecte REGMAMKID finalitza a l'octubre de 2020 i està coordinat per l'IBEC, amb la doctora Núria Montserrat al capdavant.
El projecte EPIORGABOLISM, també coordinat per l'IBEC, finalitza a l'agost de 2021.
Els dos projectes estan finançats pel programa de recerca Horizon 2020.
El p rojecte Beenergi de la Diputació de Girona ofereix assistència tècnica, jurídica i financera necessària als municipis adherits al Pacte d'Alcaldes, amb la finalitat de mobilitzar inversions que promoguin l'eficiència energètica en l'enllumenat públic i en els edificis públics municipals (s'hi inclou la creació de xarxes de calor).
El p rojecte BEenerGi promou nous models organitzatius a través de sistemes de finançament innovadors.
Un dels seus pilars és reforçar les capacitats entre els actors clau involucrats (pimes, personal de l'administració pública, entitats financeres) i els beneficiaris finals (els municipis).
A més, també proporciona l'accés a les dades de consums d'energia locals i promociona la comunicació dels resultats del programa a través d'Europa per tal que aquests nous esquemes es puguin replicar a altres regions.
Beenergi va finalitzar el 2019 i va rebre un total de 922.398,75 euros del programa de recerca Horizon 2020.
El Ministeri d'Assumptes Econòmics i Transformació Digital ha publicat les bases reguladores del Programa de banda ampla de nova generació per al període 2020-2023.
L'objectiu dels projectes susceptibles d'acollir-se als ajuts ha de consistir en proporcionar cobertura de xarxes de banda ampla de molt alta velocitat, capaços de prestar serveis a velocitats d'al menys 300 Mbps, escalables a 1 Gbps (gigabits per segon), tant en sentit descendent com ascendent, a l'àmbit geogràfic definit pel sol·licitant i que consistirà en la totalitat o part de les zones elegibles en un dels àmbits de concurrència.
Només s'atorgaran ajuts per a l'extensió de la cobertura de les xarxes de comunicacions electròniques capaços de proporcionar serveis de banda ampla de molt alta velocitat (més de 300 Mbps, escalables a 1 Gbps) a les zones sense cobertura actual de xarxes NGA ni prevista per els propers tres anys (zones blanques NGA), així com a les zones sense l'adequada cobertura a 100 Mbps, on hi ha presència d'un sol operador que pugui proporcionar serveis a aquesta velocitat (zones grises NGA a menys de 100 Mbps).
Seran elegibles totes les zones geogràfiques que no tenen aquesta cobertura NGA (de l'anglès New Generation Access ) o de previsions de desplegament a tres anys (zones blanques NGA) i les zones que tinguin cobertura o previsions de cobertura per part d'una sola infraestructura (zones grisos NGA) i no permetin velocitats superiors als 100 Mbps (megabits per segon).
La Secretaria d'Estat de Telecomunicacions i Infraestructures Digitals identificarà i publicarà les zones elegibles per a cada convocatòria.
Podran ser beneficiaris les persones jurídiques que tinguin la condició d'operador degudament habilitat.
A la convocatòria podran establir-se, dins de cada àmbit de concurrència, zones de mida inferior al de la província, com a illes, comarques o municipis, amb la consideració de zones més necessitades, per a l'aplicació de mesures de discriminació positiva.
Els ajuts estaran cofinançats pel programa FEDER en el marc del Programa pluriregional FEDER 2014-2020- gestionat per l'Administració General de l'Estat-.
Les convocatòries corresponents als anys següents es podran realitzar total o parcialment en el marc de les actuacions que s'incloguin en un altre Programa Operatiu dels nous Fons Estructurals i d'Inversió Europeus pel període 2021-2027.
Els ajuts que s'atorguin consistiran en una combinació de subvenció i de bestreta FEDER.
Aquesta modalitat d'ajut consisteix en l'atorgament inicial d'un préstec a zero per cent d'interès, que serà amortitzat d'ofici amb càrrec del FEDER.
La DG GROWTH de la Comissió Europea publica una convocatòria on es convida a empreses i organitzacions a participar en el proper Hackató Business4Change que tindrà lloc els dies 16 i 17 de novembre de 2020.
El hackató pretén oferir nous models de negoci i solucions per facilitar l'economia circular.
El Hackató Business4Change convidarà a joves innovadors amb idees brillants a desenvolupar models empresarials innovadors per a l'economia circular i proporcionarà a les empreses solucions sostenibles als problemes amb els quals s'enfronten a l'hora d'afrontar l'economia circular.
Les solucions seran solucions noves o nous models de prestació de serveis amb diferents bucles de producte (per exemple, compartir, reparar, reutilitzar, reconstruir, reciclar, compartir dades).
Han de ser replicables i escalables a diferents sectors i països.
Entre els exemples de qüestions possibles que es podrien tractar durant el hackató es troben:
Aquesta convocatòria d'expressió d'interès convida a les organitzacions públiques i privades a convertir-se en propietaris de reptes o experts en el hackathó, ajudant les empreses i organitzacions participants a trobar una solució concreta per a un repte en la seva transició cap a l'economia circular.
Els equips de tota Europa treballaran en el seu repte per trobar solucions socialment innovadores i sostenibles, promovent nous models de negoci.
Els propietaris de repte seran empreses de qualsevol mida que participen o estan disposats a implicar-se en l'economia circular; ells:
Els experts seran persones provinents d'organitzacions del sector públic o privat (per exemple, ONG, universitats i instituts de recerca, associacions industrials, xarxes d'economia circular) amb coneixement profund dels problemes d'economia circular; ells:
Els propietaris i els experts del repte participaran en les fites següents:
En el marc del programa europeu Horizon 2020, la Comissió Europea juntament amb el Consorci de les Industries Bio-Based han obert la setena convocatòria Bio-Based Industries Joint Undertaking 2020.
La iniciativa conjunta Bio-Based Industries és una associació público-privada que treballa pel desenvolupament de noves tecnologies de biorefinament i la transformació sostenible de recursos naturals renovables a productes, materials i combustibles de base biològica.
La convocatòria oberta per aquest 2020 compta amb 4 orientacions estratègiques (matèries primeres, processos, productes i incorporació al mercat) i 16 topics.
Es poden presentar organitzacions públiques o privades, amb o sense ànim de lucre, grans empreses o pimes, centres de tecnologia i recerca, universitats, associacions, i qualsevol entitat legal interessada en les activitats de BBI JU.
Aquesta convocatòria de propostes d o na suport a projectes que tenen com a objectiu reforçar i promoure la creació de coneixement, la creació de col·laboracions i la creació de xarxes a la Xarxa de Coneixement del Mecanisme d'Ajut Humanitari i Protecció Civil (UCPM, en anglès).
La Xarxa de Coneixement està prevista a la legislació del programa i és una plataforma per a una millor recollida de dades, augment del flux d'informació, innovació, millora de compartir coneixements, competències i habilitats i evidència científica consolidada mitjançant cooperació, col·laboració i treball en xarxa.
La seva missió és reunir actors i institucions de protecció civil i de gestió de desastres per millorar la situació general del coneixement dins de la UCPM i fomentar la capacitat i la capacitat de la UE per afrontar els desastres.
L'objectiu d'aquest enfocament col·laboratiu és crear vincles i sinergies entre els projectes seleccionats que reforcin el treball en xarxa i contribueixin a l'establiment de col·laboracions formals i informals entre les parts interessades.
Establertes de manera multinacional, aquestes xarxes i col·laboracions poden facilitar la identificació i la difusió dels coneixements existents, promoure el desenvolupament i l'intercanvi de bones pràctiques i fomentar la investigació i la innovació amb un efecte replicatiu i amplificador entre molts actors de protecció civil i de gestió del risc de desastres.
Els dos objectius específics són:
Són elegibles els consorcis amb socis d'almenys 3 països diferents.
Es poden presentar entitats públiques o privades i organitzacions internacionals, però no persones físiques.